GiliGold/VAD_KnessetCorpus huggingface dataset:
אורלי לוי אבקסיס: אין לך גמישות כי זה תקציב תלת שנתי.
דוד ביטן: חברת הכנסת לוי טוענת שבמצב של תלת שנתי אני לעולם לא יכול לבוא ולהגיד שיש לי מקור תקציבי, כי אני לא יודע מה יהיה ב-3 שנים.
דוד ביטן: מה לגבי הטענה הזאת?
אורלי לוי אבקסיס: אין לך גמישות 3 שנים שלמות.
<איתי טמפקין: זה לא נכון.
אורלי לוי אבקסיס: תסביר לי למה לא.
<איתי טמפקין: לכל הצעת חוק שמגיעה, אפילו כשאנחנו נמצאים בחריגה, צריך למצוא מקור תקציבי.
<איתי טמפקין: המקור התקציבי תקף גם לשנה הראשונה.
<איתי טמפקין: הוא צריך לממן את החוק לא רק בשנה הראשונה שלו, גם בשנתיים שלאחר מכן.
יואב בן צור: איך אתה - -?
<איתי טמפקין: כל הצעת חוק צריכה לבוא עם צעד מקביל באותו סכום.
אורלי לוי אבקסיס: אתה סוגר תקציב ל-3 שנים.
אורלי לוי אבקסיס: קיפאון 3 שנים, גם אם התחלפה הממשלה.
<איתי טמפקין: כמו שכל חברה מתנהלת.
מיקי לוי: כל הצעת חוק שהקואליציה תביא נופלת אם אין לה מקור תקציבי.
מיקי לוי: אתם רוצים להצביע בעד זה?
מיקי לוי: תצביעו.
דוד ביטן: למה אני צריך את זה 3 שנים?
נורית קורן: למה צריך את זה בפנים?
דוד ביטן: אני לא הולך על ה-6 מיליון, אני הולך הלאה.
דוד ביטן: יש לי הצעת תקציב שהעלות שלה היא 200 מיליון שקל.
אורלי לוי אבקסיס: הסיכוי שלי להעביר חוק הוא נמוך.
אורלי לוי אבקסיס: אתם, חברי הקואליציה, דופקים את עצמכם.
דוד ביטן: אם יש לי הצעת חוק שעולה 200 מיליון שקל, ואנחנו נמצאים באמצע 2017, לכאורה יש לי מקור תקציבי ב-2017 כי המסים עלו.
דוד ביטן: אתה בא ואומר: "כן, יש מקור תקציבי 2017, אבל בתחזית שלנו ל-2018,2019 המסים ירדו".
דוד ביטן: אני אף פעם לא אוכל להתמודד עם טענה כזאת כי הכל תלוי בתחזית שלכם.
נורית קורן: נכון, אנחנו גם לא נקבל נתונים.
<אמיר לוי: יהיו תחזיות.
<אמיר לוי: אנחנו מגישים פעמיים בשנה לממשלה ולכנסת.
<אמיר לוי: אם מודל הכנסות המדינה עלה בשנה מסוימת, בדרך כלל זה גם משפיע על השנים הבאות.
<אמיר לוי: חבר הכנסת מיקי לוי מכיר את זה.
<אמיר לוי: זה מהווה הבסיס שעליו בונים את התחזיות הבאות.
<אמיר לוי: נניח רגע שאין מקור תקציבי.
<אמיר לוי: זה בעצם מה שמעלים.
<אמיר לוי: אם התחזית לשנים הבאות היא שאנחנו בגירעון, אנחנו רוצים להעמיק את הגירעון הזה?
מיקי לוי: אתה בא ואומר לי שבכוחכם לבטל חוקים שהכנסת חוקקה.
אורלי לוי אבקסיס: אתה אומר שאגף התקציבים הופך להיות הריבון במדינת ישראל, לא הנבחר שהציבור בחר.
<אמיר לוי: הנומרטור הזה מגביל בראש וראשונה את הממשלה, כולל אותנו.
דוד ביטן: החוק הזה הוא נגד האוצר.
<אמיר לוי: זה כתוב.
<אמיר לוי: אתם בטח תשאלו למה אנחנו עושים את זה.
<אמיר לוי: בראש וראשונה זה מגביל אותנו.
אורלי לוי אבקסיס: איך זה מגביל אתכם?
<אמיר לוי: היום אנחנו יכולים לחתום על התחייבויות ארוכות טווח גם אם אין לזה מקור ואנחנו יודעים שאנחנו בגרעון בשנים הבאות.
<אמיר לוי: מהרגע שהחוק עובר אסור לנו לעשות את זה ללא מקור.
<אמיר לוי: לגבי החלק השני שהעליתם.
<אמיר לוי: החוק הזה לא חל על חברי כנסת, הוא לא חל על הכנסת.
אורלי לוי אבקסיס: מתי בממשלתי יש טרומית?
אורלי לוי אבקסיס: למה הכנסתם את המילה "טרומית"?
אורלי לוי אבקסיס: יש הצעת חוק ממשלתית עם טרומית?
<אמיר לוי: לאור דרישה שלך, יושב-ראש הוועדה, אנחנו מסכימים שהצעות החוק שיש עליהן היום מגבלה של 6 מיליון שקל ועליהן יש רוב מיוחס יהיו פטורות מהנומרטור.
אורלי לוי אבקסיס: מה קורה אם מתחלף השלטון תוך כדי תקציב תלת שנתי?
דוד ביטן: זה כולל את התיקון שעשה גפני, נכון?
<אמיר לוי: גם וגם.
אורלי לוי אבקסיס: אתם הריבון.
אורלי לוי אבקסיס: נבחרי הציבור הם פיקציה.
<אמיר לוי: הממשלה קובעת סדרי עדיפויות.
<אמיר לוי: בשביל מה הממשלה נבחרת?
אורלי לוי אבקסיס: אתם מחליפים את תפקיד נבחר הציבור.
אורלי לוי אבקסיס: חבר כנסת לא יכול לחוקק.
דוד ביטן: התיקון הזה הוא בסדר.
אורלי לוי אבקסיס: אני עדיין חושבת שזה נושא חדש.
דוד ביטן: אני אומר שהתיקון מסדר את העניין.
דוד ביטן: הוא לא מגביל יותר ממה שאנחנו מוגבלים היום.
דוד ביטן: היום אנחנו מוגבלים באותה מידה.
אורלי לוי אבקסיס: אתה לא מבין שאתה מסנדל את עצמך.
דוד ביטן: מי בעד שלא מדובר בנושא חדש לאור התיקונים שאמרנו כרגע, מי נגד?
דוד ביטן: בעד – 8
מיקי לוי: רביזיה.
דוד ביטן: אנחנו צריכים להחליט האם השינוי שנעשה מפי 3 לפי 2.5 הוא נושא חדש או לא.
אורלי לוי אבקסיס: נושא חדש.
אורלי לוי אבקסיס: זה מס חדש.
דוד ביטן: מה זה נושא חדש?
דוד ביטן: כתוב בחוק אם השינוי שנעשה בתיקון בוועדה הוא נושא חדש.
דוד ביטן: אם משנים מ-3 ל-2.5 זה לא נושא חדש.
אורלי לוי אבקסיס: זה הגדלה של המס.
דוד ביטן: זה דיון בוועדה, לא אצלנו.
דוד ביטן: מי בעד הצעת היושב-ראש שזה לא נושא חדש?
אורלי לוי אבקסיס: המחנה הציוני מכר את הפנסיות של מדינת ישראל.
דוד ביטן: רביזיה עוד חצי שעה.
דוד ביטן: ביחס להסתייגות שקשורה להליכי החקיקה של הנומרטור, מי הגיש, רק אורלי?
אורלי לוי אבקסיס: אני ומיקי.
אורלי לוי אבקסיס: אני חושבת שמה שקרה פה היום בא להצר ולשנות את כללי המשחק.
אורלי לוי אבקסיס: אחד, בנושא היכולת לחוקק.
אורלי לוי אבקסיס: באים מאגף התקציבים ואומרים: "אנחנו לא כל כך מתחשבים מה רוצה הציבור, מה קורה במהלך הבחירות ומי הם הנבחרים".
אורלי לוי אבקסיס: אנחנו נלחמים עליכם, חברי הקואליציה, להגיש חוקים, כי בתוך התקציב התלת-שנתי לא תהיה אפשרות לגמישות, בטח ובטח לא להצעות חוק חברתיות.
אורלי לוי אבקסיס: תמיד יאמרו לך: "מה שהצבענו עליו זה הבסיס התקציבי מפה והלאה ל-3 שנים".
אורלי לוי אבקסיס: אם תגיד שאתה יכול להצביע על מקור תקציבי כי הייתה גביית מסים גבוהה, יגידו לך: "אנחנו לא יכולים להתחשב עכשיו, רק בתום ה-3 שנים".
אורלי לוי אבקסיס: אנחנו מונעים פה מחברי הכנסת לחוקק.
אורלי לוי אבקסיס: כמעט כל חוק הופך להיות במעמד של חוק יסוד, שאז צריך רוב מיוחד.
אורלי לוי אבקסיס: הבעיה האמיתית היא מי הוא הריבון, מי הוא הנבחר, מה תפקידנו.
אורלי לוי אבקסיס: אנחנו פיקציה.
אורלי לוי אבקסיס: הצעת החוק הזאת הופכת את חברי הכנסת לפיקציה, היא נותנת את כל הכוח בידי ראש אגף התקציבים במדינה.
אורלי לוי אבקסיס: האם זאת כוונתנו?
אורלי לוי אבקסיס: האם אנחנו יכולים לעבור לסדר היום?
אורלי לוי אבקסיס: אני מתפלאת על חברי הקואליציה שיש להם את רוב הסיכויים להגיש חוקים.
אורלי לוי אבקסיס: אנחנו נלחמים את המלחמה שלכם, חבריי בקואליציה, להעביר חוקים.
אורלי לוי אבקסיס: גם אם עברתם את המשוכה של ועדת שרים לחקיקה, לא תוכלו לעבור את המשוכה של החוק הזה.
מיקי לוי: האמת, אדוני היושב-ראש, אני נדהם מאמירה שנאמרה פה.
מיקי לוי: זה חוק נגד האוצר.
מיקי לוי: אם זה נגד האוצר, למה האוצר מביא אותו?
דוד ביטן: יש גם ראש ממשלה.
מיקי לוי: כל חוק שיצטרכו לחוקק אותו פה, מכיוון שלא תהיה לו היתכנות עתידית, ייעצר בדלת הקדמית, לא האחורית של אגף התקציבים.
מיקי לוי: הייתי בצד השני פעם, עכשיו אני בצד הזה.
מיקי לוי: זה לא הגיוני שהמחוקקים ינוהלו על ידי פקידים בכירים.
מיקי לוי: אני בין אלה שמגן על הפקידים הבכירים, אני בין אלה שמעריך אותם.
מיקי לוי: לא יכול להיות העניין הזה שהם יכתיבו את הקצב.
מיקי לוי: זה לא עובד.
אראל מרגלית: אני בעד משמעת פיסקאלית והכל, אבל זה לא עובד ככה.
אראל מרגלית: אין לנו פה תקציב רב-שנתי של 5 שנים כמו שאנחנו רוצים במערכת הביטחון.
אראל מרגלית: אם היה, היינו מדברים על מסגרות כלליות וכו'.
אראל מרגלית: זה לא המצב.
אראל מרגלית: זה שהם לא עומדים בתחזית המסים של הגבייה לא אומר שהם לא מוציאים מהצד השני.
אראל מרגלית: יש כלל הוצאה ויש את הגירעון.
אראל מרגלית: אלה שני דברים אחרים.
אראל מרגלית: זאת הדרך היחידה שיש לנו בכנסת לקדם דברים ברמה החברתית.
אראל מרגלית: אם רוצים לשנות את כל השיטה, בואו נדבר על שינוי השיטה.
דוד ביטן: אני מתפלא עליך מסיבה פשוטה.
דוד ביטן: העלית איזו שהיא טענה שנראית לי, תמכתי בה, הוצע תיקון שהוא מאזן.
אורלי לוי אבקסיס: הוא לא מספק.
אורלי לוי אבקסיס: הוא יותר טוב מההצעה המקורית.
דוד ביטן: חיפשנו תיקון שמאזן את המצב.
דוד ביטן: מצאנו אותו.
<קריאה: מה התיקון?
אורלי לוי אבקסיס: עד 6 מיליון.
דוד ביטן: צריך להבין דבר אחד.
דוד ביטן: בצד אחד יש את הנושא של החריגות מהתקציב שמשפיע משנה לשנה, מגדיל את יעד הגירעון, דבר שהוא לא רצוי.
דוד ביטן: אתם יודעים שאם היינו באיחוד האירופאי לא היינו יכולים לעשות גירעון כי לא היינו יכולים להדפיס כסף, רק לקבל מלוות מהבנק האירופי.
דוד ביטן: זה המצב כרגע.
דוד ביטן: ראש הממשלה רצה בעצם לכבול את ידי האוצר ואת ידיו במובן זה שהוא אמר: "אנחנו לא יכולים לחרוג בהצעות חוק כאלו ואחרות".
אראל מרגלית: בוא תראה עכשיו מה קורה עם תקציב הביטחון.
אראל מרגלית: בתקציב הביטחון לא היה לו מספיק, אז עכשיו הוא רוצה להוסיף עוד 3,4 מיליארד.
דוד ביטן: לכן הוא כובל את ידיו.
אראל מרגלית: את זה אפשר לעשות ואת זה אי אפשר לעשות?
אורלי לוי אבקסיס: חברתי לא תוכל להעביר.
דוד ביטן: זה היה הרציונל.
דוד ביטן: ברציונל הזה פגעו באפשרות החקיקה של הח"כים.
דוד ביטן: זה לא היה מקובל עלי, לא עליך, לא עליך ולא על כל הח"כים.
דוד ביטן: גיבשנו איזה שהוא מתווה שהוא נכון לפי מה שקורה היום.
דוד ביטן: הצעות חוק פרטיות שאין להן בעיית תקציב הן בכלל לא בלופ הזה.
אורלי לוי אבקסיס: מה עם הטבות המס?
דוד ביטן: לכל מה שמעל הדבר הזה צריך למצוא מקור תקציבי.
דוד ביטן: לא איזון תקציב, לא העברה תקציבית, אלא מקור.
דוד ביטן: אם הגבייה היא עוד 10 מיליארד שקל, אין שום בעיה, לא צריך לעשות העברה מסעיף לסעיף.
דוד ביטן: נותרה הבעיה היחידה של 3 שנים.
דוד ביטן: אתם צריכים להבין שהאוצר פועל לפי כללים מסוימים.
דוד ביטן: זה נכון שאם בשנה מסוימת הגבייה עלתה, היא גם חלה על השנים הבאות.
דוד ביטן: אי אפשר לעשות פה משחקים.
מיקי לוי: זה תיאורטית.
דוד ביטן: לא תיאורטי, במעשי.
מיקי לוי: מי אמר שהגבייה באותו רף?
דוד ביטן: אני אומר שהאיזון שמצאנו הוא ראוי.
דוד ביטן: צריך לאפשר לח"כים לעשות את החקיקה הנכונה - -
באסל גטאס: מה האיזון?
אורלי לוי אבקסיס: אין איזון.
דוד ביטן: אמרתי שהמצב יהיה כמו שזה חל היום.
דוד ביטן: בחוק הזה הם ניסו לכבול את ידי הממשלה, לא את הידיים שלנו.
דוד ביטן: התיקון שעשה גפני זה בידי הממשלה.
דוד ביטן: מה התוצאה?
דוד ביטן: אם הממשלה לא יכולה לתמוך בחוק מסוים, התוצאה היא שהיא מחייבת את הקואליציה, ואז הקואליציה לא תומכת בחוק של חברי הכנסת.
דוד ביטן: זה כובל גם את ידנו, לא רק את ידי הממשלה.
אורלי לוי אבקסיס: גם אם היא מעבירה את זה בוועדת שרים לחקיקה זה לא יכול לעבור.
דוד ביטן: לא, זה כובל משיקולים קואליציוניים.
דוד ביטן: רק בזה זה כובל.
באסל גטאס: זה המצב היום.
דוד ביטן: אם זה המצב היום לא צריך חוק.
דוד ביטן: הם החליטו שזה לא חל עלינו, זה חל בעיקר על הצעות חוק ממשלתיות.
דוד ביטן: מה אומר האוצר?
דוד ביטן: שר שלא יכול לעשות את זה ייתן לחבר כנסת להגיש הצעת חוק במקומו.
דוד ביטן: היינו צריכים לסגור את כל המסגרת הזאת.
דוד ביטן: מה שקבענו זה שהנומרטור הזה לא חל, הוא לא שייך לעניין.
דוד ביטן: כל הצעת חוק שאתה מציע והתקציב שלה הוא עד 6 מיליון, אין שום בעיה, הממשלה יכולה לתמוך, אנחנו יכולים לתמוך.
באסל גטאס: ומעל 6 מיליון?
דוד ביטן: צריך למצוא מקור תקציבי כמו שזה חל היום.
דוד ביטן: בעצם לקחנו את זה והכנסנו לתוך הצעת החוק.
אחמד טיבי: זה היה 5, לא 6.
אורלי לוי אבקסיס: זה עלה.
אורלי לוי אבקסיס: זה עולה כל הזמן.
דוד ביטן: מה הבעיה פה?
דוד ביטן: אני לא רואה שום בעיה.
באסל גטאס: אני אגיד לך מה הבעיה.
דוד ביטן: אי אפשר להעביר כלום בלי מקור תקציבי.
דוד ביטן: את חייבת מקור תקציבי.
באסל גטאס: המסננת היחידה היום בידי הממשלה היא ועדת שרים.
באסל גטאס: ועדת שרים יכולה לעצור כל חוק ללא קשר להיבט התקציבי.
באסל גטאס: זה הכלי היחידי בידי הממשלה למשול בעניין ולאזן.
באסל גטאס: זה מנדטורית.
באסל גטאס: אפילו אם עברת ועדת שרים אתה לא יכול לעבור לקריאה שנייה ושלישית.
דוד ביטן: לא הבנת את הצעת החוק.
אורלי לוי אבקסיס: אפילו לא ראשונה.
דוד ביטן: הצעת החוק אומרת שהממשלה, השרים שיושבים בוועדת שרים לחקיקה - - אם מישהו מהשרים הביא הצעת חוק שעולה מיליון שקל, לשרים אסור לתמוך בהצעת החוק הזאת.
דוד ביטן: זה השינוי.
דוד ביטן: השינוי הזה יכול להיות קיים גם בהנחיות של הממשלה, הוא לא חייב להיות בחוק.
באסל גטאס: שלא יעשו חוק.
דוד ביטן: אין פה שינוי מהותי מהמצב הקיים.
אורלי לוי אבקסיס: יש.
דוד ביטן: מה שתיקנו משמר את המצב גם לטובתנו.
דוד ביטן: הוא יוצר איזון שהממשלה לא יכולה לחוקק הצעות חוק שחורגות מהתקציב.
דוד ביטן: מי שבעד הרביזיה יצביע בעד, מי שנגד יצביע נגד.
דוד ביטן: אני תמיד תומך בהגדלת הזכות של הח"כים לחוקק.
דוד ביטן: היה לי ויכוח עם שרת המשפטים.
דוד ביטן: לפעמים העברתי יותר מאשר שתי הצעות חוק בפטור מהנחה.
דוד ביטן: היא אמרה לי שאם אני אגיש יותר משתיים, היא לא תדון.
דוד ביטן: אמרתי לה, תקשיבי, יש לך שתי אופציות: או לקבל את שיקול הדעת שלי שאני מוסיף מעל 2, או שאני אביא את כל הפטורים לוועדה ותעני על הדוכן.
דוד ביטן: אלו האופציות.
דוד ביטן: אנחנו צריכים להגן על הזכויות שלנו כח"כים, לא משנה בפני מי.
דוד ביטן: צריך לדאוג לדברים הגיוניים של הממשלה.
דוד ביטן: הנושא של חריגות הוא דבר הגיוני.
דוד ביטן: הדבר השני שהוא יותר קשה מבחינתנו זה ההחלטה שהייתה שמתייחסת לשינוי שבוצע בוועדת כספים בנושא של המסים על הפנסיה, במקום פי 3 מהשכר הממוצע במשק יהיה פי 2.5.
דוד ביטן: חברת הכנסת לוי טענה שזה דבר חדש, למרות שזה לא דבר חדש.
דוד ביטן: צריך להיות איזה שינוי מהותי, לא החלפת מספר במספר, לכן הדיון האמיתי בעניין הזה צריך להיות בוועדת הכספים, לא בוועדת הכנסת.
דוד ביטן: החלטנו לא לקבל את הטיעון שלה.
דוד ביטן: על זה הגישו רביזיה.
מיקי לוי: אני רוצה להביא לתשומת ליבך שזה היה פי 4, לא פי 3.
דוד ביטן: פי 4 זה מהמצב הקיים היום.
מיקי לוי: אני לא אומר שלא.
אראל מרגלית: הוא אומר לך מה הירידה הדרסטית.
דוד ביטן: הצעת החוק מדברת על פי 3.
דוד ביטן: המצב הקיים היום הוא פי 4.
דוד ביטן: כשאתה בא וטוען משהו חדש - -
אורלי לוי אבקסיס: מס חדש.
דוד ביטן: לפי זה כל דבר הוא חדש אצלך, גם אם אתה משנה אגרה מ-10 ל-9 במהלך הליך החקיקה, לא במציאות.
אורלי לוי אבקסיס: הוא לא מטיל.
מיקי לוי: הבנתי אותך, אבל אני לא מקבל.
אראל מרגלית: מה שמיקי אומר לך זה שהירידה היא דרסטית.
דוד ביטן: הדיון הוא לא פה.
דוד ביטן: הדיון המהותי צריך להיות בוועדת כספים.
דוד ביטן: אני חושב שהחוק לא בסדר.
דוד ביטן: אני חושב כמוך בעניין הזה, אבל הדיון הוא לא פה, הוא צריך להיות בוועדת הכספים על העניין המהותי.
דוד ביטן: אנחנו מדברים פה אם זה חדש או לא חדש.
דוד ביטן: מי שצריך לדון בשאלות האלו זה שולחן אחר.
אורלי לוי אבקסיס: אני אסביר למה זה חוק חדש.
אורלי לוי אבקסיס: כשדיברו בתקציב ובחוק ההסדרים על קיצוץ ההטבות לחיסכון בפנסיה, עבר מס מסוים.
אורלי לוי אבקסיס: זה שבאים ואומרים שזה תקציב בלי מיסים זאת עבודה בעיניים, כי אם אנחנו מטילים על חלק מהאנשים 8000 מס בשנה, ועכשיו מגדילים את זה לכמעט 12 אלף שקל מס לשנה, זה מס חדש שלא הצבענו עליו במליאה, לכן זה נושא חדש.
אורלי לוי אבקסיס: ההטבות שמיטיבים זה משהו אחר, כי אז אומרים: "נאבקנו בוועדת כספים, האופוזיציה הרוויחה משהו".
אורלי לוי אבקסיס: יש איזה שהוא מאבק שכולם נהנים ממנו, הציבור נהנה.
אורלי לוי אבקסיס: מה שקרה פה זה שבאופן חד צדדי באה הממשלה ואמרה: "מה שהצבעתם, עזבו את זה, לי יש מס נוסף שאני רוצה להעביר מתחת לשולחן".
אורלי לוי אבקסיס: המס הנוסף הזה, שזה ההבדל בין ה-3 שעבר במליאה ל-2.5, זה המס החדש והנושא החדש.
דוד ביטן: זה לא מס חדש, זה אותו מס בחוק, רק שינו את המספר.
מיקי לוי: השינוי הוא שינוי מהותי.
אראל מרגלית: תראו, צריך להגיד פה את האמת.
אראל מרגלית: היה פה חוסר הבנה בשדרים בין האופוזיציה לבין האוצר והקואליציה.
אראל מרגלית: כשהגענו להסכמים ביום חמישי בלילה, החברים מהאוצר היו בטוחים שזה היה על השולחן.
אראל מרגלית: אנחנו לא הבנו את זה.
אראל מרגלית: אני צריך להאמין להם והם צריכים להאמין לי.
אראל מרגלית: הנקודה המרכזית היא כזאת, ואת זה צריך להגיד עם יד על הלב, שעיקר המו"מ על הדבר הזה לא נערך פה, לא משנה מה כולנו נגיד, הוא נערך מחוץ לכותלי הכנסת בין המעסיקים לעובדים.
דוד ביטן: נציגי העובדים נגד.
אראל מרגלית: הגיעו, אם אני מבין נכון, להבנה בין האוצר, ההסתדרות והמעסיקים.
אורן אסף חזן: אין הבנה.
דוד ביטן: אבי ניסן קורן הודיע לי שהוא נגד.
מיקי לוי: אל תגיד את זה, כי כשדיברתי היום פעמיים עם אבי ניסן קורן הוא היה נגד.
דוד ביטן: הוא לא בעד, הוא נגד.
אראל מרגלית: אני הבנתי שהגיעו להבנה על 3%.
מיקי לוי: פי 3.
<שי באב"ד: בשיחה מלפני חצי שעה עם אבי ניסן קורן הוא אמר לי שגם אם נלך על 2.5 ולא על 3, לא יהיו שביתות, לא יהיו מלחמות.
אורלי לוי אבקסיס: אתה אומר שאבי ניסן קורן תומך ב-2.5?
<שי באב"ד: לא אמרתי שאבי ניסן קורן תומך.
אראל מרגלית: האם היה סיכום או לא היה סיכום?
<שי באב"ד: גם אם יהיה 2.5, לא יהיו מלחמות עם ההסתדרות על ה-2.5.
דוד ביטן: למה הוא הפציץ אותנו בטלפונים?
דוד ביטן: אולי הוא קיבל משהו.
מיקי לוי: אני טוען פעם נוספת לשינוי מהותי.
מיקי לוי: להזכירך, אדוני היושב-ראש, ולהזכיר לנוכחים, התחלנו בפי 4, זה ירד לפי 3.
מיקי לוי: אני, אגב, נגד דילים.
מיקי לוי: אני מצביע עם הממשלה בהתאם לצו מצפוני ובניגוד לאופוזיציה ב-70% מהמקרים.
דוד ביטן: אתה לא מקבל מלפיד שום הנחיה בדברים האלה?
מיקי לוי: אני עצמאי לחלוטין, אני לא מקבל מלפיד.
מיקי לוי: אני חושב שהשינוי הוא שינוי דרסטי לאותם אנשים מפי 4 לפי 2.5.
מיקי לוי: יתירה מכך, אני לא הייתי שותף לאותו הסכם, לכן אני חושב שההסכם הזה לא נכון.
דוד ביטן: "יש עתיד" בתוך ההסכם הזה?
דוד ביטן: בעד ההקצבה.
מיקי לוי: מה שטוב זה שאומרים שנתנו לאורלי לוי את ה-75 מיליון עבור רופאי הפריפריה.
מיקי לוי: כשהיא לא שומעת, אומרים שנתנו את זה לגרמן.
מיקי לוי: אולי תדברו בקול אחד, לא בשני קולות.
אראל מרגלית: האופוזיציה דיברה בקול אחד בעניין של ה-2.5.
מיקי לוי: אני אומר לשי כי הוא איש כלכלה, שכל ההחלטה הזאת היא החלטה פיסקאלית, אין בה שום דבר.
מיקי לוי: כאילו יד אחת נתנה, ויד אחת צריכה לקחת 240 מיליון שקל כי חסר.
מיקי לוי: אל תתנו, אל תעשו.
מיקי לוי: אל תתנו ותיקחו מצד שני.
מיקי לוי: זה עושה ריח מסריח.
אורלי לוי אבקסיס: מה שאתם אומרים זה שהפנסיונרים ישלמו את הרופאים בפריפריה?
אורלי לוי אבקסיס: זה מה שאומר משרד האוצר?
באסל גטאס: הבעייתיות בעניין הזה היא בהורדת התקרה מ-3 ל-2.5.
באסל גטאס: זה לא נעשה בניקיון כפיים.
באסל גטאס: מ-4 ל-3 זה היה חלק מחוק ההסדרים.
באסל גטאס: אנחנו ידענו, היה דיון מהותי.
באסל גטאס: אני בזה מחזק את מה שאמרה אורלי.
באסל גטאס: כשהיה 3 היה דיון, היה ויכוח על זה.
אורלי לוי אבקסיס: אפילו על ה-3 היה ויכוח.
באסל גטאס: זה נקרא ויכוח על העניין הפיסקאלי.
באסל גטאס: זה היה חלק מדיון שנעשה בעניין הרופאים בפריפריה.
באסל גטאס: זה נושא חדש.
דוד ביטן: אני אומר שזה לא נושא חדש.
דוד ביטן: אני מסכים איתכם שיש בעיות בחוק הזה.
דוד ביטן: הדיון צריך להיות בוועדת כספים על העניין המהותי.
דוד ביטן: עכשיו אני עובר להצבעה.
דוד ביטן: עכשיו נתווכח בוועדת הכספים.
דוד ביטן: רבותי, נתכנסנו על מנת לקבוע ועדה לדיון בהצעת חוק שירות ביטחון (תיקון מס' 21) לקריאה שנייה ושלישית.
דוד ביטן: המלצת הלשכה המשפטית היא ועדת החוץ והביטחון.
דוד ביטן: נשמעו במליאה הצעות להעביר את זה לוועדה לענייני ביקורת המדינה.
דוד ביטן: אני מבין, צחי, שבחוק הקודם דנה ועדת החוץ והביטחון, נכון?
צחי הנגבי: בחוק טל דנה ועדת החוץ והביטחון, בחוק האחרון דנה ועדה מיוחדת שהוקמה.
<ארבל אסטרחן: גם בחוק טל דנה ועדה מיוחדת, אני הייתי היועצת שלה.
איילת נחמיאס ורבין: למה לא להקים ועדה מיוחדת, היושב-ראש?
דוד ביטן: הסמכות היא ועדת החוץ והביטחון.
דוד ביטן: אין חובה להקים ועדה מיוחדת.
איילת נחמיאס ורבין: בסדר, אבל זה לא דיון - - -
ישראל אייכלר: זה היה ועדה מיוחדת מטעם ועדת החוץ והביטחון.
צחי הנגבי: אין טעם להקים ועדה מיוחדת.
איילת נחמיאס ורבין: מה ההבדל בין זה לבין הדיונים האחרים?
<ארבל אסטרחן: לטל במקור, בתחילת שנות ה-2000, היתה ועדה מיוחדת.
צחי הנגבי: שם היה צריך חוק שלם מהמסד ועד הטפחות.
דוד ביטן: פה זה תיקון לחוק.
צחי הנגבי: ועדת החוץ והביטחון היא המקום הנכון.
צחי הנגבי: באופן אמיתי זה לא אופוזיציה-קואליציה.
איילת נחמיאס ורבין: אתה כבר מכיר אותי קצת בשביל לדעת שאני באה - - -
דוד ביטן: פה יש תיקון לחוק.
צחי הנגבי: בטח לא בביקורת המדינה.
איילת נחמיאס ורבין: אני מוכרחה להגיד שאני מקבלת את העניין הזה שלא ביקורת המדינה.
אלעזר שטרן: כן, אני.
איל בן ראובן: חוץ וביטחון, ואנחנו נחליט אם אנחנו רוצים ועדה מיוחדת.
דוד ביטן: בבקשה, שטרן, תגיד משהו.
יואב בן צור: אל תדבר על החוק, רק על הוועדה.
איל בן ראובן: על הוועדה.
איל בן ראובן: אנחנו צריכים לחשוב אם רוצים לעשות קבוצה מיוחדת לעניין הזה.
דוד ביטן: זה כבר עניין שלכם.
איילת נחמיאס ורבין: למה בעצם?
איילת נחמיאס ורבין: אני באמת לא מבינה?
איילת נחמיאס ורבין: למה לא לדון פה באותה צורה שכבר דנו בו?
איל בן ראובן: איזה?
איילת נחמיאס ורבין: בתיקון הזה כפי שדנו - - -
<קריאה: בשקד?
איילת נחמיאס ורבין: כן, כפי שדנו בו.
איל בן ראובן: אבל אין שקד.
דוד ביטן: אין צורך להקים לתיקון ועדה מיוחדת.
צחי הנגבי: התשובה היא פשוטה מאוד.
איילת נחמיאס ורבין: גם בפעם הקודמת זה היה תיקון - - -
דוד ביטן: בג"ץ ביטל והחזיר.
צחי הנגבי: התשובה היא פשוטה, כיוון שהייתי חבר בוועדת שקד, היו עשרות על עשרות של דיונים על כל סעיף, עם מאות אורחים, לדעתי כשנה שלמה של ישיבות.
דוד ביטן: פה מדובר על ישיבה אחת.
איילת נחמיאס ורבין: ההסתייגות היחידה שיש לי בעניין הזה, ואני חושבת שחשוב שהיא תיאמר, אפילו אם זה לפרוטוקול, אבל אני מרגישה שזה חשוב.
איילת נחמיאס ורבין: הדיון הזה הוא דיון חברתי, הוא לא דיון ביטחוני רגיל.
איילת נחמיאס ורבין: ולכן המורכבות שמתלווה לדיון - - -
ישראל אייכלר: הוועדה לפניות הציבור דנה בנושאים חברתיים.
איילת נחמיאס ורבין: המורכבות שמתלווה לדיון בוועדת החוץ והביטחון מבחינת השתתפות חברי הכנסת, והדבר הזה נושא משמעות שאי-אפשר להתעלם ממנה בעיני.
דוד ביטן: מאוד חשובה.
יואב בן צור: כן, אבל אם הוא יעשה את זה ישיבה פתוחה - - -
דוד ביטן: יש משהו במה שאת אומרת, כיוון שהגיע הזמן שהצבא יגיד את האמת ויגיד שהוא לא צריך אותם, לא צריך לגייס אותם, ואז ירדו מהנושא הזה - - -
אלעזר שטרן: יש ועדה לסמים פה?
אלעזר שטרן: לקחת סמים?
דוד ביטן: אני אומר ברצינות.
אלעזר שטרן: הייתי בצבא.
אלעזר שטרן: מאיפה אתה אומר את זה?
דוד ביטן: אני אומר לך את זה, שהצבא לא צריך אותם - -
אלעזר שטרן: אז אמרת.
דוד ביטן: - - זה מטריד את הצבא, אבל הצבא לא רוצה להיכנס לעניין הזה.
אלעזר שטרן: שר הביטחון אמר שצריך, אפילו - - -
דוד ביטן: הצבא לא רוצה להיכנס לעניין הזה, ואז הוא אומר: תחליטו אתם.
דוד ביטן: בואו נגיד את האמת אחת ולתמיד.
אלעזר שטרן: אני חושב, הוועדה לנגע הסמים...
דוד ביטן: שמענו.
ישראל אייכלר: כל-כך הרבה סמים יש בצבא?
דוד ביטן: מה רצית להגיד, שטרן?
אלעזר שטרן: לדעתי, למרות שאני סומך על יושב-ראש ועדת החוץ והביטחון, בהחלטה הזאת יש הכול חוץ מביטחון.
אלעזר שטרן: זה מה שהיה פה היום.
דוד ביטן: זה חוק השירות הצבאי, ולכן - - -
יואב בן צור: מה אתה מדבר?
יואב בן צור: אתה יודע איזה ביטחון - - - בלימודי תורה?
אלעזר שטרן: אמר לך עכשיו יושב-ראש ועדת החוץ והביטחון שהוא היה בוועדת שקד, שבאו אנשים ושמעו עדים והכול וקיבלו את ההחלטה.
אלעזר שטרן: יש פה דפוס בקואליציה הזאת, בכנסת הזאת, שגם מה שעבדו, לא משנה כמה שנים – צחי אמר שנה – באישון לילה, בלי קשר - - - שר הביטחון, הרי שמעת אותו היום, נכון?
אלעזר שטרן: שר הביטחון אמר היום: החוק עובד, מתגייסים אנשים - - - אני מאוד מעריך את שר הביטחון, והוא גם בן אדם ישר - - -
יואב בן צור: אני לא מבין, מה זה קשור לדיון על ועדה.
אלעזר שטרן: תן לי להגיד לך, זה לא עניין ביטחוני.
אלעזר שטרן: אם זה עניין ביטחוני - - -
דוד ביטן: אם זה לא עניין ביטחוני, נבטל בכלל את הגיוס.
אלעזר שטרן: ביקשנו ביקורת המדינה - - -
דוד ביטן: לא ביטחוני, אז נבטל את החוק בהסכמתכם.
אלעזר שטרן: יאללה, תבטל.
דוד ביטן: נבטל בכלל, לא את התיקון.
אלעזר שטרן: חוק שירות ביטחון תבטל.
דוד ביטן: אני לא מומחה לביטחון, אבל הצבא צריך להגיד את האמת, שהוא לא צריך אותם.
עפר שלח: יושב-ראש הוועדה, היות ונדמה לי שאתה חדש בעניין, ואילו בחדר הזה יושבים אנשים שעסקו בעניין הזה שנים - -
עפר שלח: - - אני מפנה אותך לא לצבא, אני מפנה אותך לבג"ץ, שהוא כמובן מילה מגונה בעניין הזה.
דוד ביטן: בג"ץ מדבר על השוויון, אבל ברגע שהצבא - - -
עפר שלח: בג"ץ לא מדבר רק על השוויון - - -
דוד ביטן: ברגע שהצבא יגיד שאין לו צורך, וזאת האמת, בג"ץ לא יידרש לזה.
אלעזר שטרן: מי אמר את זה?
עפר שלח: בג"ץ ביטל את חוק טל משני טעמים, האחד הוא עיקרון השוויון, והשני, משום שהחרדים לא התגייסו לצבא.
עפר שלח: הוא אמר שחוק טל, אחרי שהוא הוציא לו כרטיס צהוב בשנת 2007, כי הוא היה הוראת שעה - - -
עפר שלח: אני יודע שאני משעמם אותך, אבל מה לעשות - - -
דוד ביטן: אתה לא עונה למה שאני אומר.
עפר שלח: מה לעשות, אתה מדבר על משהו שהוא בלבו של דיון ציבורי - - -
דוד ביטן: אני אומר שאם הצבא יגיד את האמת, גם בג"ץ לא יידרש לנושא.
עפר שלח: - - - בלבו של דיון ציבורי שנמשך פה שנים, שמאות אלפים יצאו עליו לרחובות - -
דוד ביטן: בגלל שהצבא לא אומר את האמת.
דוד ביטן: יבוא הצבא ויגיד את האמת אחת ולתמיד.
עפר שלח: - - ואתם רוצים לעשות דיון של 24 שעות בדיון סגור.
דוד ביטן: זה סתם נטל על הצבא.
צחי הנגבי: עפר, אם לטעמך - - -
איילת נחמיאס ורבין: דוד, אמרת שאתה מסכים עם הטיעונים שהעליתי - - -
דוד ביטן: אני מסכים, אבל אני לא יכול להצביע בשביל זה.
צחי הנגבי: יש לי שאלה.
צחי הנגבי: עפר, אתה מציע ועדה אחרת?
עפר שלח: לי אין בעיה שתהיה ועדת החוץ והביטחון.
עפר שלח: אם הוא יהיה דיון פתוח – צחי, אתה בניגוד ליושב-ראש, אתה מכיר את האמת, בוועדת שקד היה דיון של שמונה חודשים - - -
אלעזר שטרן: צחי אמר את זה לפני שבאת.
אלעזר שטרן: שנה, הוא אמר.
עפר שלח: היה דיון, הוזמן כל מי שהעלה על דעתו ומי שלא העלה על דעתו.
עפר שלח: אתם רוצים לדחוס את זה ליומיים, בסדר - - -
אלעזר שטרן: ליום.
צחי הנגבי: א', קודם כול, הדיון יהיה פתוח.
צחי הנגבי: ב', כל מי שירצה להופיע, יופיע.
דוד ביטן: זה רק תיקון.
עפר שלח: מה זה "תיקון"?
עפר שלח: זה לב החוק.
צחי הנגבי: לא, זה לא בדיוק כך.
צחי הנגבי: לא משנה, על זה נתווכח בוועדה.
צחי הנגבי: כל מי שירצה להופיע, יופיע.
ישראל אייכלר: בנצי גופשטיין יוזמן.
איילת נחמיאס ורבין: הרב אייכלר, בלי אבנים בבית זכוכית.
ישראל אייכלר: יותר טוב מהאנשים שהבאתם לוועדת - - -
צחי הנגבי: אם הצבא ירצה לדבר רק עם חברי הוועדה לעניין כזה או אחר, נעשה חצי שעה ויכוח - - -
עפר שלח: כמו שאתה יודע טוב, הצבא לא דיבר בדלתיים סגורות גם בוועדת שקד.
צחי הנגבי: אם יהיה משהו על גבעתי או - - -
עפר שלח: גדי אגמון ישב בדיונים, סליחה שאני אומר, יותר ממך, ואתה היית חבר בוועדה.
צחי הנגבי: הוא קיבל משכורת כדי לשבת - - -
עפר שלח: ופנסיה.
יואב בן צור: עפר, לך מה זה משנה?
יואב בן צור: ממילא לטעמך זה בסוף יגיע לבג"ץ ובג"ץ יחליט, אז - - -
עפר שלח: יואב, דיון ציבורי.
עפר שלח: אני יודע שלכם זה לא חשוב דיון ציבורי.
עפר שלח: אגב, כשהגענו לוועדת שקד, לכם הדיון הציבורי היה נורא חשוב, ובאו כל מי שהציבור החרדי רצה להביא, וביום שדנו על ה"הסדר", שזה פסיק בחוק הזה, באו מהרב דרוקמן ועד הרב פנדל, ועד היום אני לא יודע אם הוא רב או עבירה בכדורגל.
עפר שלח: כולם הגיעו לדבר הזה, אז בואו נעשה את זה מכובד, זה הכול.
יואב בן צור: אין בעיה, דיון פתוח.
איל בן ראובן: חברים, הצבא הוא חלק ממדינת ישראל - - -
דוד ביטן: שהצבא יגיד את האמת פעם אחת.
איל בן ראובן: הצבא הוא חלק מהחברה הישראלית, ולכן להגיד פה אמירה שהצבא לא רוצה את האנשים - - -
דוד ביטן: אמרתי שהוא צריך להגיד את האמת.
דוד ביטן: זה מה שהוא צריך - -
איל בן ראובן: הצבא צריך להגיד את האמת - -
דוד ביטן: - - ואז הוא פותר את כל הבעיה, דרך אגב.
דוד ביטן: שירות לאומי עדיף.
איל בן ראובן: - - והאמת של הצבא היא האמת של החברה הישראלית ואנחנו צריכים את האנשים האלה בצבא.
איל בן ראובן: אני מציע לך, אגב, ללכת לראות היום כמה פרויקטים יש שמובלים על-ידי החברים האלה, וזה עובד מצוין, וזה רק הולך ומתפתח.
אלעזר שטרן: למה אתה אומר את זה?